open-index/open-wikipedia-markdown huggingface dataset:
גיחנית אינדיגו

**גִּיחָנִית אִינְדִּיגוֹ** (שם מדעי: *Trithemis festiva*) היא מין של שפירית ממשפחת הטיסניתיים. זהו מין נפוץ מאוד ותפוצתה משתרעת מיוון, קפריסין וטורקיה, דרך רחבי אסיה ועד לגינאה החדשה.

בישראל היא נדירה ביותר.

## תיאור
גיחנית אינדיגו היא שפירית בגודל בינוני (אורך של כ-3–4 ס"מ) עם גוף בצבע סגול.

אצל הזכר, האזורים הקדמיים בצבעי אפור-סגול כהה יותר. העיניים חומות כהות עם ברק סגול. בית החזה שחור, מכוסה באבקתיות (pruinescence) סגולה, מה שגורם לו להיראות כחול עמוק. הרגליים שחורות והכנפיים שקופות עם סימן חום אטום כהה בבסיס הכנף האחורית, ופטרוסטיגמה שחורה. הבטן מכוסה בגוון כחול עדין.

הנקבה עם צבע חום מלפנים המטפס למעלה. העיניים חומות כהות מלמעלה ואופורות בחציין התחתון. בית החזה ירקרק-צהבהב עד זיתי, עם פסי רוחב בצבע חום כהה. בנוסף, ניתן להבחין בפסים הפוכים בצורת 'Y' בצדדים. הרגליים שחורות עם והירך הקדמית צהובה בצד הפנימי. הכנפיים שקופות עם קצה חום-אדמדם כהה עם כתם שחור, בדומה לזכר. הבטן צהובה בוהקת עם פספוס בצבע שחור, עם זאת, הפסים השחורים העליונים והצדדיים נפגשים בקטעי הבטן ויצרים כתמים צהובים בצורת טריז.

## בית גידול
שפירית זו נצפית בעיקר לצד נחלים ותעלות הזורמים באיטיות, במיוחד לצד יערות. בדרך כלל היא יושבת על סלעים הסמוכים לנחלים, נהרות ותעלות. הן נצפות גם כשהן יושבות על קצה של צמחי מים, צמחים יבשים וצמחים דומים שגדלים ליד גדות נהר.

על-פי נתונים מטורקיה, עונת התעופה של הבוגרים היא סוף אפריל עד סוף ספטמבר.

## גלריה

קובץ:Trithemis festiva1 Pithoragarh.jpg|זכר, הודו
קובץ:Trithemis festiva by kadavoor.jpg|זכר, הודו
קובץ:Indigo dropwing (Trithemis festiva) male Cyprus 3.jpg|זכר בתנוחת "אובליסק" אופיינית, קפריסין
קובץ:Black stream glider (Trithemis festiva) female. കാർത്തുമ്പി. (36741083730).jpg|נקבה
קובץ:Trithemis festiva,teneral Black Stream Glider.jpg|נקבה
קובץ:Trithemis festiva,Black Stream Glider ,teneral.jpg|נקבה
קובץ:Trithemis festiva, sub-adult male,Black Stream Glider.jpg|פרט מתבגר
קובץ:Black stream glider (Trithemis festiva) from Valparai DSC 1903 .jpg|תקריב עיניים, זכר
קובץ:Trithemis festiva 3.jpg|תקריב ראש, הונג קונג


## קישורים חיצוניים

## הערות שוליים

קטגוריה:טקסונים שתוארו בידי פייר רמבו
קטגוריה:בעלי חיים שתוארו ב-1842
קטגוריה:שפיריות
4 חתונות (תוכנית טלוויזיה ישראלית)

**4 חתונות** היא תוכנית מציאות תיעודית ישראלית המבוססת על הפורמט הבריטי "Four Weddings", במסגרתה ארבע כלות מתחרות על תואר החתונה הטובה ביותר. התוכנית עלתה לאוויר ב-16 ביולי 2015 בערוץ 2 במסגרת הזכיינית "רשת", והחל מעונתה השנייה משודרת בכאן 11. את העונה הראשונה ליוותה קריינות קומית של שי גולדשטיין, והחל מהעונה השנייה שירה נאור מקריינת את התוכנית.

## פורמט
בתוכנית מתחרות ארבע כלות על תואר החתונה הטובה ביותר. בכל חתונה, שלוש הכלות האחרות משתתפות כאורחות של הכלה הרביעית, תוך כדי שהן בוחנות היבטים שונים של האירוע כמו העיצוב, השמלה, האוכל, האווירה, הבידור והאולם. בסיום כל חתונה, כל אחת מהכלות נותנת שלושה ציונים מ-1 עד 10 על השמלה, האוכל והטקס. בנוסף, שלוש הכלות צריכות להחליט ביחד על ציון משותף לחוויה הכוללת של האירוע.

בסיום ארבע החתונות, הכלות נפגשות להרמת כוסית על מנת לגלות איזו חתונה קיבלה את הציון המצטבר הגבוה ביותר. הזוג המנצח זוכה בחופשה זוגית בחו"ל.

## סקירת התוכנית

## פרקים

### עונה 1 (2015)

### עונה 2 (2025)

## עונה ראשונה (2015)

### פרק ראשון

### פרק שני

### פרק שלישי

### פרק רביעי

### פרק חמישי

## עונה שנייה (2025)

### שבוע 1
#### המשתתפים והחתונות

#### טבלת נקודות

### שבוע 2
#### המשתתפים והחתונות

#### טבלת נקודות

## הפקה
בינואר 2025 פורסם שהתוכנית תחזור לעונה שנייה שתשודר בכאן 11. צילומי העונה החלו ב-19 בפברואר.

ב-15 באוקטובר 2025 נפתחה ההרשמה לעונה השלישית של התוכנית. צילומי העונה החלו ב-31 בדצמבר.

## ביקורת
### עונה 1
העונה זכתה לביקורות מעורבות.

אביעד קדרון מאתר "וואלה" שיבח את הליהוק של התוכנית, אך טען שהתוכנית  וכתב: .

סמדר שילוני מאתר "ynet" הגדירה את התוכנית בתור , וציינה שהוא .

דנה שמש מאתר "nrg" טענה שהתוכנית  ו. בנוסף ציינה שקטעי הקריינות הם .

בעיתון "ישראל היום" נכתב על התוכנית שהיא  ומחזקת את .

### עונה 2
בן בירון בראודה מאתר "וואלה" הגדיר את התוכנית כ.

איתי זיו מעיתון "הארץ" כתב על התוכנית: .

רועי אבן מאתר "mako" העלה תהייה על מקומה של התוכנית בשידור ציבורי: .

דורון ברוש מאתר "מעריב אונליין" כתב על התוכנית שהיא .

חיים אלבום מעיתון "מקור ראשון" שיבח את הקריינות בתוכנית וכתב שהיא . עם זאת, טען שהפורמט אינו מאפשר .

סמדר שילוני מאתר "ynet" מציינת כי הפורמט .

## פרסים ומועמדויות

## קישורים חיצוניים

* 

* 

## הערות שוליים

;ביאורים

קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2015
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:כאן 11: תוכניות וסדרות
קטגוריה:תוכניות טלוויזיה ישראליות מבוססות על פורמט בריטי
מצפה דניאל בן הרוש

**מצפה דניאל בן הרוש** הוא אתר הנצחה הממוקם ביישוב אלון, שבקצה הצפון-מערבי של מדבר יהודה, על הגדה הדרומית של נחל פרת. המצפה הוקם לזכרו של דניאל בן הרוש, תושב המקום שנפל ברצועת עזה במלחמת חרבות ברזל, ומשלב בין נוף פראי, טבע מדברי וערכי קהילה והנצחה. המצפה מהווה מוקד של זיכרון, השראה והתכנסות עבור תושבי האזור ומבקרים מהארץ ומהעולם. הוא מסמל את הערכים שדניאל ייצג – חיבור לאדם, לטבע ולרוח – וממשיך להוות מקור להשראה ולחיזוק הקהילתיות במקום.

דניאל בן הרוש נולד ב-20 באוגוסט 1992 ברמת השרון וגדל ברעננה, התחנך בחיספין והתגורר  בכוכב יאיר, בית זית ואלון. היה נשוי להדר ואב ליובל. נפל בקרב בצפון רצועת עזה ב-18 בדצמבר 2023 (ו' בטבת תשפ"ד), בגיל 31.

## תיאור האתר
באתר ישנה פרגולה הפונה מזרחה, ספסלים, גינון מקומי, אבן זיכרון עם שמו וסיפורו של דניאל, שלט פנורמי המתאר את האתרים הנשקפים מהמצפה, ומרחב המשמש להתכנסויות קהילתיות. עיצוב המקום מבטא את חיבורו של דניאל לטבע, לנוף ולמפגש האנושי.

## יוזמה והקמה
המצפה הוקם ביוזמת מיזם "אבן הפינה", פרויקט חברתי להקמת אתרי הנצחה ברחבי הארץ, שהוקם על ידי עדי אלוש, תושב אלון שנהרג בתאונת דרכים בסרי לנקה. ההקמה בוצעה בשיתוף עם מזכירות היישוב, ובמעורבות תושבים, משפחתו של דניאל, תלמידי תיכון "כ.א.ן" בכפר אדומים תרמו למצפה ביחד עם מכינת שחר האון בקיבוץ האון, חברים ומתנדבים. המצפה נחנך בטקס קהילתי בהשתתפות בני משפחתו של דניאל ותושבי האזור.

## פעילות חינוכית וקהילתית
המצפה משמש מוקד לפעילויות חינוכיות וחברתיות. תלמידי כיתה ז' ביישוב בנו את ספסלי הישיבה במסגרת שנת בר המצווה שלהם. ילדי כיתה א' לקחו חלק בפעילות נטיעות לקראת ט"ו בשבט.
הפעילויות סביב המצפה מדגישות את החיבור של הקהילה לזיכרון, למורשת המקומית ולמעורבות פעילה של הדור הצעיר.

## תצפית נופית
מהמצפה נשקפים נופים מרהיבים של מדבר יהודה ונחל פרת, לצד אתרים גאוגרפיים והיסטוריים רחבים: השומרוני הטוב, הר נבו, גיא הצבועים, מרפסת ים המלח, מצפה יריחו, פסגות חגי, בקעת יריחו, מבצר קיפרוס, ארמונות החשמונאים, רבת עמון, מוצב דיה, ונחל פרת המתפתל בין מצוקי המדבר. הנוף מחזק את הקשר שבין טבע, היסטוריה וזיכרון אישי.

## קישורים חיצוניים
* לזכרו של דניאל בן הרוש ז"ל שנפל בהגנה על המולדת. המקום הוקם כחלק מפרויקט  "אבן פינה" שיזם עדי אלוש ז"ל. המקום מיועד לשייח, לימוד, מפגש אנושי

קטגוריה:ישראל: אתרי הנצחה
דניאל
קטגוריה:אנדרטאות לזכר חללי מערכות ישראל
דניאל
דניאל
קטגוריה:אלון (יישוב)
אתאמס

[שמאל|ממוזער|206x206 פיקסלים| "טירופו של אתמאס" מאת [ג'ון פלקסמן (1755-1826).]]
**אָתָאמָס** (ביוונית עתיקה: **Ἀθάμας**) הוא דמות מהמיתולוגיה היוונית, שהיה מלך בויוטי. לפי פאוסניאס, המיניאים מאורכומנוס הגיעו עם אתאמס ויישבו את טאוס. האתאמנים, שישבו באזור רכס פינדוס, מיוחסים גם הם לצאצאי אתאמס.

## משפחתו
אתאמס היה נסיך תסלי, בנם של המלך איולוס מאיוליה ושל אנרטה, בתו של דאימכוס. הוא היה אחיהם של סלמונאוס, סיזיפוס, קרתאוס, פריירס, דיונאוס, מגנס, קליקה, קנקה, אלקיונה, פיסידיקה ופרימדה.

אתאמס הוליד מספר ילדים. אשתו הראשונה, נפלה, הולידה לו תאומים: פריקסוס הבן והלה הבת, ובן נוסף בשם מקיסטוס. אשתו השנייה, אינו, בתו של קדמוס, הולידה לו שני ילדים: לארכוס ומליקרטס. מאשתו השלישית, תמיסטו, בתו של היפסאוס, נולדו לו ספינקיוס ואורכומנוס, סכוינאוס ולאוקואון, וכן אריתריוס ופטואוס.

## מיתוסים
ימין|ממוזער|304x304 פיקסלים| טיסיפונה משגעת את אתאמס ואת אינו (המאה ה-17)
מסופר כי אינו שנאה את ילדיה החורגים, פריקוס והלה. היא רקמה מזימה להיפטר מהתאומים, שלפיה היא תקלה את כל זרעי יבול העיר, כך שלא ינבטו. האיכרים המקומיים, שחששו מרעב, ביקשו עזרה מאורקל קרוב, אולם אינו שיחדה את הגברים שנשלחו לאורקל וגרמה להם לשקר ולומר לבני העיר שהאורקל דרש את הקורבן של פריקסוס. אתאמס הסכים בעל כורחו. אולם, בטרם נהרג פריקסוס, הוא והלה נישאו על כנפי איל זהוב שנשלח מנפלה, אמם הביולוגית. הלה נפלה מהאיל אל הלספונטוס (שנקרא על שמה) ומתה, בעוד פריקסוס שרד את כל הדרך לקולכיס, שם המלך אייטס לקח אותו תחת חסותו ונתן לו את בתו, כלקיופה, לאישה. לאות תודה, העניק פריקסוס למלך את גיזת הזהב, שאייטס תלה על עץ בממלכתו.
[ממוזער|310x310 פיקסלים| אתאמס קורע את ילדיו מאת [גודפריד מאס]]
בהמשך, גידלה אינו את דיוניסוס, אחיינה ובנה של אחותה סמלה מזאוס, דבר שעורר אצל הרה קנאה עזה. כנקמה, הכתה הרה את אתאמס בשיגעון. בשיגעונו הרג אתאמס את בנו לארכוס, בעוד אינו, במנוסתה מבעלה אחוז הטירוף, השליכה עצמה לים עם בנה, מליקרטס. אינו ומליקרטס הפכו בהמשך לאלוהויות ימיות: לאוקותאה ופלמון, בהתאמה. בגרסה אחרת אינו הרגה את מליקרטס לאחר שנודע לה שאתאמס שכב עם שפחה בשם אנטיפרה.

אתאמס, שנשא את האשמה על רצח בנו, נאלץ לברוח מבויוטיה. הוא צווה על ידי האורקל להשתקע במקום שבו יקבלו את פניו חיות בר. כשהגיע לפתיוטיס שבתסליה הפתיע להקת זאבים שטרפה כבשה. הזאבים ברחו בהגעתו והשאירו לו עצמות. אתאמס ראה בכך את הגשמת נבואת האורקל, התיישב שם ונשא אישה שלישית – תמיסטו. המקום נקרא לימים המישור האתאמני.

## קישורים חיצוניים

קטגוריה:מלכים מהמיתולוגיה היוונית
בית המשפט לערעורים של צרפת

**בית המשפט לערעורים של צרפת** (בצרפתית: **Cour de cassation**) הוא בית המשפט הגבוה ביותר במערכת המשפט האזרחית והפלילית של צרפת. הוא נושא באחריות ליצירת אחידות בפרשנות החוק ברחבי המדינה, ונחשב לערכאה עליונה שבסמכותה לבחון האם פסקי הדין שניתנו בערכאות נמוכות יושמו בהתאם לכללי המשפט, אך אינו דן לגופם של ממצאי העובדה שנקבעו על ידי בתי המשפט הקודמים.

שורשיו של בית הדין לערעורים נעוצים בתקופת המהפכה הצרפתית, כאשר ב-1790 הוקם "טריבונל הערעורים", שלימים שונה שמו ל-Cour de cassation. עם זאת, עקרון הביקורת השיפוטית על החלטות בתי המשפט היה קיים עוד בתקופת המשטר הישן, אז ניתן היה לערער על החלטות הפרלמנטים בפני מועצת המלך. המהפכה עיצבה מחדש את מוסד זה והעבירה את הסמכות מידי הריבון לבתי המשפט.

## מעמד וסמכויות
#### ייחודו של בית הדין לערעורים נובע משני מאפיינים מרכזיים:
* **ייחודיות מוסדית** – מדובר בבית משפט אחד ויחיד לרפובליקה כולה. תפקידו המרכזי הוא להבטיח אחידות בפסיקה ולבסס הלכות משפטיות מחייבות.
* **ביקורת משפטית ולא מהותית** – בית הדין אינו מהווה "ערכאה שלישית" במובן המסורתי. הוא אינו דן מחדש בעובדות אלא קובע אם הערכאות הקודמות יישמו את הדין כראוי, בהתאם לעובדות שנקבעו בפסקי דינן.

לבית הדין סמכות לדון בערעורים על פסקי דין אזרחיים, פליליים, מסחריים וחברתיים שניתנו בבתי המשפט בערכאה ראשונה (כגון בתי דין לעבודה, בתי משפט מסחריים ובתי משפט אזרחיים), ובפסקי דין של ערכאות הערעור. דיוניו נחשבים להליך חריג ובעל חשיבות עקרונית.

#### לבית הדין סמכויות נוספות, כגון:
* מתן חוות דעת ייעוציות לפרשנות חוק
* השתתפות בהרכבים של ועדות ממלכתיות שונות
* פיקוח על מערכת השפיטה והכשרות שופטים

## מבנה וארגון

בית הדין מורכב משש מחלקות (לשכות), אשר כל אחת מהן מתמחה בתחום משפטי אחר:
* שלוש לשכות אזרחיות (ראשונה, שנייה ושלישית)
* לשכה פלילית
* לשכה לעבודה
* לשכה מסחרית וכלכלית

כל לשכה עומדת בראשה נשיא מחלקה, וההרכב משתנה לפי סוג ההליך. במקרים פשוטים הערעור נדחה בהרכב של שלושה שופטים. במקרים מהותיים יותר, ההרכב כולל חמישה שופטים לפחות, ולעיתים נדירות – כינוס מלא של לשכה או הרכב מורחב בין-מחלקתי (chambres mixtes), או אף מועצה מלאה (Assemblée plénière) שמורכבת מ-19 חברים ומכונסת רק בדיונים בעלי חשיבות ציבורית או משפטית יוצאת דופן.

### נשיא בית הדין
בראש בית הדין עומד הנשיא הראשון (Premier président), שהוא השופט הבכיר ביותר בצרפת. לנשיא תפקידים שיפוטיים, מנהליים וייצוגיים:
* הוא קובע את הרכבי השופטים.
* מקבל החלטות בעניין לוחות זמנים ודיונים דחופים.
* מייצג את מערכת המשפט כלפי המדינה והציבור.
* משמש יו"ר מועצת השיפוט העליונה והנהלת בית הספר הלאומי לשופטים.

### הפרקליטות הכללית
בבית הדין פועלת גם הפרקליטות הכללית (Parquet général), שבראשה עומד פרקליט המדינה (Procureur général). בניגוד לפרקליטויות אחרות בצרפת, גוף זה אינו עוסק בהעמדה לדין אלא משמש תפקיד עצמאי ועיוני – מייצג את האינטרס הציבורי בפני בית הדין ומביע חוות דעת משפטיות. חבריו אינם כפופים לשר המשפטים או לפרקליט המדינה עצמו.

## קישורים חיצוניים

* 

## הערות שוליים

קטגוריה:צרפת: חוק ומשפט
קטגוריה:בתי משפט
עונת 2025/2026 בלה ליגה

**עונת 2025/2026 בלה ליגה** (בספרדית: **Primera División de España 2025/2026** מוצגת גם בשם **לה ליגה EA ספורט** בשל חסויות מסחריות, בספרדית: **LALIGA EA Sports**) היא העונה ה-95 במסגרת הלה ליגה, תחרות הכדורגל הבכירה בספרד. העונה החלה ב-15 באוגוסט 2025 וצפויה להסתיים ב-24 במאי 2026.

## קבוצות
20 קבוצות מתמודדות בליגה, 17 הקבוצות שסיימו ב־17 המקומות הראשונים בעונת 2024/2025, אליהן הצטרפו לבאנטה ואלצ'ה שסיימו בשני המקומות הראשונים בסגונדה ליגה, וריאל אוביידו שניצחה בפלייאוף העלייה של הסגונדה ליגה. הן החליפו את ריאל ואיאדוליד, לאס פאלמאס ולגנס שסיימו בשלושת המקומות האחרונים בלה ליגה בסיום עונת 2024/2025.

### הקבוצות

### חילופי מאמנים

### אצטדיונים

## טבלת הליגה
מעודכן ל-22 במרץ 2026

## סטטיסטיקה
### מלך השערים
מעודכן ל-22 במרץ 2026

### מלך הבישולים
מעודכן ל-22 במרץ 2026

### טבלת פרס זאמורה
מעודכן ל-22 במרץ 2026

## פרסים
### פרסים חודשיים

## הערות שוליים
 
קטגוריה:תחרויות כדורגל ב-2025
קטגוריה:תחרויות כדורגל ב-2026
קטגוריה:2025 בספרד
קטגוריה:2026 בספרד
2025 2026
עונת 2025/2026 בפרמייר ליג

**עונת 2025/2026 בפרמייר ליג** היא העונה ה-34 בפרמייר ליג, והעונה ה-127 של הליגה הבכירה בכדורגל האנגלי בסך הכל. העונה החלה ב-15 באוגוסט 2025 וצפויה להסתיים ב-25 במאי 2026.

## קבוצות
20 קבוצות משתתפות בעונה זו בפרמייר ליג, 17 מתוכן המשיכו בליגה מהעונה הקודמת, ו-3 קבוצות נוספות העפילו מהפוטבול ליג צ'מפיונשיפ: לידס יונייטד שחזרה לפרמייר ליג לאחר היעדרות של שנתיים, ברנלי שחזרה לפרמייר ליג לאחר היעדרות של שנה וסנדרלנד שחזרה לאחר היעדרות של שמונה שנים. לידס וברנלי העפילו ישירות לאחר שסיימו בשני המקומות הראשונים בעונת 2024/2025 בצ'מפיונשיפ וסנדרלנד העפילה הודות לניצחון על שפילד יונייטד בגמר פלייאוף העלייה. הן החליפו את סאות'המפטון, לסטר סיטי ואיפסוויץ' טאון שירדו לצ'מפיונשיפ בסיום עונת 2024/2025.

### אצטדיונים

### צוות ונותני חסות

## שינויי מאמנים

## טבלת הליגה
מעודכן ל-22 במרץ 2026

## סטטיסטיקה
### שערים
מעודכן ל-22 במרץ 2026

### בישולים
מעודכן ל-21 במרץ 2026

### שערים נקיים
מעודכן ל-22 במרץ 2026

## פרסים
### פרסים חודשיים

## קישורים חיצוניים

## הערות שוליים
 

קטגוריה:תחרויות כדורגל ב-2025
קטגוריה:תחרויות כדורגל ב-2026
קטגוריה:עונות בפרמייר ליג
קטגוריה:2025 בממלכה המאוחדת
קטגוריה:2026 בממלכה המאוחדת
משך השימוש

**משך השימוש** הוא תכונה של מוצרים המשקפת את התקופה שבה ניתן להשתמש במוצר ביעילות או בהתאם ליעדו המקורי. משך השימוש במוצר הוא חלק מהגדרת מעטפת הביצועים של המוצר. 

משך השימוש מהווה נתון חשוב הן בתכנון המוצר עצמו, והן בתכנון היישומים שלו. המונח רלוונטי למגוון תחומים, בהם הנדסה, תעשייה, כלכלה, רפואה, איכות הסביבה ועוד.

משך השימוש יכול להימדד מרגע תחילת ההפעלה של המוצר ועד לסיום חייו התפקודיים, קרי הנקודה שבה הביצועים כבר אינם עומדים בדרישות המקוריות או שבהם העלות של המשך השימוש או התחזוקה עולה על התועלת מהמוצר. לעיתים נקבע משך השימוש על פי מגבלות אסדרה, בריאותיות או בטיחותיות, גם כאשר המוצר עדיין כשיר לתפקוד. במקרים כאלו יכול משך השימוש להימדד בזמן עבודה נטו (למשל שעות עבודה במנועים), במרחק (למשל נסועה בצמיגים), במספר סופי של פעולות, ועוד.

במוצרים הדורשים השקעה ראשונית גבוהה ניתן לעיתים להאריך את משך השימוש באמצעות השבחה.

## תחומים עיקריים
 – בתחום זה מתייחסים למשך הזמן שבו המוצר צפוי לשמש את המשתמש. הגדרה זו עשויה לכלול שיקולי בלאי, זמינות חלפים ועוד.

תרופות ומזון – משך השימוש עשוי להתייחס לתאריך התפוגה או לתקופת היעילות של תרופה לאחר פתיחתה. מבחינים בין תוקף לבין משך שימוש לאחר פתיחה.

חומרים מתכלים – במקרים של חומרים מתכלים מציין משך השימוש את הזמן שבו החומר מסוגל למלא את ייעודו באופן מיטבי.

תשתיות ובנייה – משך השימוש מתייחס לתקופת החיים המתוכננת של מבנים הנדסיים תוך שיקלול בלאי טבעי, תחזוקה נדרשת והשפעות סביבתיות.

שירותים דיגיטליים ורישיונות תוכנה – לעיתים מדובר בתקופת שימוש מוגבלת מראש, לדוגמה: מנוי לשירות מקוון, רישיון זמני לשימוש בתוכנה או פרק זמן שבו קיימת גישה למסמך או לתוכן.

## מושגים קרובים
* **אורך חיים** – מתייחס לעיתים לפרק הזמן הכולל שבו המוצר קיים, לאו דווקא בזמן שהשתמשו בו בפועל. לעומת זאת, משך השימוש מדגיש את זמן השימוש הפעיל. 

* **תוקף** – מושג הנוגע בעיקר לתרופות, מזון וחומרים מתכלים, ומציין את מועד פקיעת ההתאמה לשימוש בטוח. במקרים רבים מדובר בגבול עליון חוקי לשימוש, גם אם בפועל החומר עודנו פעיל.

## ראו גם
* מחזור חיי מוצר
* חיי מדף

קטגוריה:הנדסה
קטגוריה:מוצרים
עונת 2025/2026 בבונדסליגה

**עונת 2025/2026 בבונדסליגה** (בגרמנית: **Bundesliga 2025/2026**) היא העונה ה-63 של הבונדסליגה הגרמנית. העונה החלה ב-22 באוגוסט 2025 וצפויה להסתיים ב-16 במאי 2026.

## קבוצות ואצטדיונים
מתוך 18 הקבוצות המשתתפות בבונדסליגה, 16 המשיכו מעונת 2024/2025. אליהן הצטרפו פ.צ קלן והמבורג שסיימו בשני המקומות הראשונים בבונדסליגה השנייה בעונת 2024/2025. שהחליפו את בוכום והולשטיין קיל שסיימו בשני המקומות האחרונים בעונת 2024/2025 בבונדסליגה. פ.צ. היידנהיים שסיימה במקום ה-16 בעונת 2024/2025 התמודדה מול אלוורסברג שסיימה שלישית בבונדסליגה השנייה ניצחה אותה 4–3 בסיכום שני משחקים וכך הבטיחה את הישארותה בליגה.

### הקבוצות

### שינויי מאמנים

### אצטדיונים

## טבלת הליגה
מעודכן ל-22 במרץ 2026

## סטטיסטיקה

### מלך השערים
מעודכן ל-22 במרץ 2026

### מלך הבישולים
מעודכן ל-21 במרץ 2026

## פרסים

### פרסים חודשיים

## קישורים חיצוניים
* נתונים מפורטים מאתר bdfutbol
* נתונים מפורטים מאתר transfermarkt

## הערות שוליים

קטגוריה:תחרויות כדורגל ב-2025
קטגוריה:תחרויות כדורגל ב-2026
קטגוריה:2025 בגרמניה
קטגוריה:2026 בגרמניה
קטגוריה:עונות בבונדסליגה
בית המשפט לביקורת של צרפת

**בית המשפט לביקורת של צרפת** (בצרפתית: **Cour de justice de la République**, בראשי תיבות: **CJR**) הוא בית דין מיוחד בצרפת, שתפקידו לשפוט את חברי הממשלה (ראש הממשלה, שרים ומזכירי מדינה) בגין עבירות פליליות או עברות חמורות אחרות שבוצעו במהלך כהונתם. בית הדין הוקם בשנת 1993 ונחשב לעיתים למוסד שנוי במחלוקת. הרכבו כולל שופטים מקצועיים לצד שופטים מקרב נבחרי הציבור. בתחילת כל כהונת פרלמנט, נבחרים ששת נציגי האספה הלאומית המכהנים כשופטים בבית הדין. הבחירה נעשית בהצבעה חשאית ובשיטת הרוב. עבור כל שופט קבוע נבחר גם שופט מחליף, בהתאם לאותם כללים.

## הקמה ומבנה
בית הדין הוקם מכוח התיקון לחוקה מ-27 ביולי 1993, ומוזכר בסעיפים 1–68 ו־68-2 לחוקה הצרפתית, תחת הכותרת "אחריות פלילית של חברי ממשלה". סמכויותיו מוסדרות בחוק אורגני מ-23 בנובמבר 1993.

ההרכב כולל 15 שופטים: שלושה שופטים מקצועיים מבית הדין לערעורים (*Cour de cassation*), שאחד מהם משמש כנשיא ההרכב, ו-12 חברי פרלמנט – שישה מהאספה הלאומית ושישה מהסנאט.

## סמכויות והליך
בית הדין מוסמך לדון אך ורק בעבירות שבוצעו על ידי חברי ממשלה בעת כהונתם, ובתנאי שיש קשר לתפקידם הציבורי. עבירות פליליות שאינן קשורות לתפקיד נידונות בבתי משפט רגילים.

הליך פתיחת ההליכים כולל שלושה שלבים:

# **ועדת הבקשות** – גוף המורכב משבעה שופטים מבית הדין לערעורים, ממועצת המדינה ומבית הדין הגבוה לחשבונות. הוועדה מסננת את הפניות הראשוניות ומחליטה האם להעבירן לפרקליט הכללי לצורך פתיחה בהליך בבית הדין.
# **ועדת החקירה** – שלושה שופטים מבית הדין לערעורים מנהלים חקירה, שומעים עדים וקובעים אם להעביר את החשוד לדין בפני ההרכב השיפוטי.
# **ההרכב השיפוטי** – כולל שלושת השופטים המקצועיים ו־12 נציגי ציבור. ההחלטה מתקבלת ברוב מוחלט בהצבעה חשאית. ניתן לערער על פסיקות ההרכב בפני בית הדין לערעורים, וההליך ייפתח מחדש בהרכב חדש.

## תיקים בולטים
מאז הקמתו, בית הדין הרשיע שמונה שרים ושני מזכירי מדינה. בין המקרים הידועים:
* 1999: בפרשת הדם המזוהם – אדמונד הרווה הורשע אך לא נענש, ואילו ראש הממשלה לורן פביוס שוחרר מאשמה.
* 2000: סגולן רויאל, שרת המשפחה, זוכתה מתביעה בגין לשון הרע.
* 2004: מישל ז'יליבר הורשע בעבירת מרמה ונגזרו עליו שלוש שנות מאסר על תנאי.
* 2010: שר הפנים לשעבר שארל פסקואה הורשע בעבירות כלכליות.
* 2016: שרת האוצר לשעבר כריסטין לגארד הורשעה ברשלנות אך לא נענשה.
* 2019: ז'אן-ז'אק אורווס, שר המשפטים לשעבר, הורשע בהפרת סודיות.
* 2021: אדוארד בלדיר, ראש הממשלה לשעבר, זוכה; פרנסואה לאוטאר, שר ההגנה לשעבר, הורשע.
* 2023: שר המשפטים אריק דופון-מורטי זוכה מהאשמות בניגוד עניינים.

## מחלוקות והצעות לביטול
ביקורת ציבורית ומשפטית על בית הדין נמשכת מאז הקמתו. בין היתר נטען כי:
* מדובר בצדק "לשועי עולם", שכן שרים נשפטים על ידי חברי פרלמנט בעוד יועציהם נשפטים בבתי משפט רגילים.
* שיעור ההרשעות נמוך, והעונשים לרוב קלים.

נשיאים וראשי ממשלות, ובהם פרנסואה הולנד, תמכו בביטול המוסד. דו"ח ועדת ז'וספן מ-2012 המליץ אף הוא על ביטולו. חוק חוקתי שהוצג ב-2013 קבע כי שרים יישפטו בבתי המשפט הרגילים, בכפוף לאישור ועדת בקשות. הצעת חוק נוספת, משנת 2019, ביקשה להעביר את סמכות השיפוט לידי בית המשפט לערעורים בפריז, אך לא נידונה בפרלמנט.

## הערות שוליים

קטגוריה:צרפת: חוק ומשפט
קטגוריה:בתי משפט
עסיא

**עסיא** (לעיתים נקראת גם **אסיא**) היא עיר שהתקיימה בתקופה הרומית ובתקופה הביזנטית בסביבות ארץ ישראל, אשר נזכרת רבות במקורות חז"ל כעיר נמל עם קהילה יהודית גדולה, וכן נזכרת מספר פעמים במקורות נוצריים מן התקופה הביזנטית.

זיהויה המקובל וההיסטורי של העיר הוא עם העיר המקראית עציון גבר שלחופי מפרץ אילת.

## מקורות ביזנטיים
העיר נזכרת בגרסה היוונית "Essia" באונומסטיקון של אוסביוס ובהערות הירונימוס מן המאה הרביעית לספירה, בזיהוי המופיע פעמיים לעיר המקראית עציון גבר, בציינם כי העיר נמצאת בימיהם לחופי ים סוף בסמוך לאילת (ערכים 163 ו־299).

## מקורות יהודיים
במקורות חז"ל, ובהם המשנה, התוספתא, התלמוד הירושלמי והתלמוד הבבלי, נזכרת העיר כעיר בסביבות ארץ ישראל, אליה הגיעו מעת לעת חכמים לביקורים ולשליחויות הלכתיות, וכעיר נמל השוכנת על שפת הים, ים אשר מתואר כי אינו הים התיכון, ים המלח או הכנרת.

כך, למשל, מובא במסכת סוטה:

כן מובא כי תנאים, ולאחר מכן אמוראים, הגיעו לעיר מעת לעת על מנת לקבוע בה את עיבור השנה:

וכן מובא על מפגש חכמים בעיר: 

בנוסף, נמצא כי בעיר התקיימה קהילה יהודית גדולה אשר הרבתה בשאלות הלכה:

העיר עצמה נודעה בהיותה עיר נמל שחופיה גם שימשו כמקום רחצה:

וכן מובא באשר להלכות שבת: 

כמו כן, חששו חכמים מיין נסך באשר ליין המגיע מהעיר עצמה או מחוץ לארץ, דרך הנמל שבה:

## לקריאה נוספת
בן ציון סגל, **הגאוגרפיה במשנה: המקומות טיבם וערכם**, המכון לחקר המשנה, תשל"ט.

קטגוריה:יישובים יהודיים בארץ ישראל בתקופת המשנה והתלמוד
קטגוריה:אילת: היסטוריה
תזכורת לעצמי

"**תזכורת לעצמי**" הוא אלבומו השני של הזמר-יוצר הישראלי יושי, שיצא לאור ב-12 בפברואר 2024. האלבום מבוסס על הקלטות קוליות שהקליט יושי לעצמו בטלפון הנייד, מהן גיבש את שירי האלבום.

## רקע והפקה
לאחר הצלחת אלבום הבכורה שלו "זרים מכירים", החל יושי לעבוד על חומרים חדשים, אך בניגוד לתהליך עבודה מסורתי, האלבום "תזכורת לעצמי" נולד נתזכורות קוליות ששמר בטלפון. יושי, לדבריו, הוא "מקליט אובססיבי של תזכורות": שורות, מנגינות ורעיונות שצצו לו בהליכה ברחוב, כשהוא עם ילדיו, לפני הופעה או בשעות הלילה המאוחרות. כשחזר להאזין לכל ההקלטות, הבין כי למעשה יש בידיו אלבום שלם שכבר נכתב.

יושי תיאר את תהליך היצירה כמעין מסע פנימי:  הוא מדגיש את הקשר בין המוזיקה לבין הזיכרון האישי, ומשתמש בשירים ככלי של התבוננות עצמית.

האלבום הושפע גם מהאירועים שהתרחשו במדינת ישראל החל מטבח שבעה באוקטובר. יושי סיפר כי בתקופה זו הפסיק לשמוע מוזיקה ולכתוב, ולאחר מכן, כאשר חזר לעסוק ביצירה, החליט לגנוז חלק מהשירים שכבר הוקלטו. לדבריו: . במהלך תקופה זו פעל גם בשטח – הופיע בבתי חולים ובבסיסים צבאיים כחלק מהניסיון לתמוך ולהרים את המורל הלאומי.

## תוכן האלבום
האלבום כולל 13 רצועות בסגנון פולק-פופ. השירים משקפים את חוויותיו האישיות של יושי ומציגים נושאים של התבגרות, זהות ותקווה.

השיר הפותח של האלבום, "ידידים", אותו בחן בהופעות חיות זמן רב לפני יציאתו הרשמית. יושי סיפר כי גברים ניגשים אליו בסוף ההופעה ומזדהים עם השיר, מבלי לדעת שזהו סיפורו האישי. בנוסף, ישנו באלבום דואט עם קרולינה בשם "דרך". הרצועה "אני רוצה את החיים שלי בחזרה" צוינה כאחד השירים האישיים באלבום.

## רשימת רצועות

## קישורים חיצוניים

* 

## הערות שוליים

קטגוריה:אלבומים בעברית
קטגוריה:אלבומי פולק-פופ
קטגוריה:אלבומים בהוצאה עצמית
עונת 2025/2026 בסרייה א'

**עונת 2025/2026 ב[[סרייה א']]** היא העונה ה-124 של התחרות שמאורגנת על ידי Lega Serie A. העונה החלה ב-23 באוגוסט 2025 וצפויה להסתיים ב-24 במאי 2026.

## קבוצות
בליגה משתתפות 20 קבוצות. 17 שהמשיכו מהעונה הקודמת אליהן הצטרפו ססואולו, פיזה וקרמונזה מהסרייה ב'. התחרות מתקיימת בשיטת ליגה עם משחקי בית וחוץ. עבור ניצחון מוענקות שלוש נקודות, ועבור תוצאת תיקו מוענקת נקודה אחת.
### הקבוצות

### חילופי מאמנים

### אצטדיונים

## טבלת הליגה
מעודכן ל-22 במרץ 2026

## סטטיסטיקות

### מלכי השערים
מעודכן ל-22 במרץ 2026

### מלכי הבישולים
מעודכן ל-22 במרץ 2026

## פרסים

### פרסים חודשיים

## הערות שוליים
 
קטגוריה:תחרויות כדורגל ב-2025
קטגוריה:תחרויות כדורגל ב-2026
קטגוריה:עונות בסרייה א'
קטגוריה:2025 באיטליה
קטגוריה:2026 באיטליה
דני חחיאשוילי

**דני חחיאשוילי** הוא רגולטור וכלכלן ישראלי, המכהן כמפקח על הבנקים בבנק ישראל מאז יוני 2023.

## קורות חיים
חחיאשוילי נולד ב-1975 הצטרף לבנק ישראל בשנת 2002, ומילא שורה של תפקידים בבנק, בהם ראש מטה הפיקוח על הבנקים, ראש אגף הטכנולוגיה והחדשנות. לאורך השנים היה מעורב בעיצוב מדיניות רגולטורית ובפרויקטים של חדשנות טכנולוגית במערכת הפיננסית.

הוא מחזיק בתואר ראשון בכלכלה ומשפטים ובתואר שני בכלכלה ומנהל עסקים, שניהם מהאוניברסיטה העברית בירושלים.

## מפקח על הבנקים
ביוני 2023 מונה חחיאשוילי על ידי נגיד בנק ישראל, פרופ' אמיר ירון, לתפקיד המפקח על הבנקים. במסגרת תפקידו הוא אחראי לפיקוח ולרגולציה על הבנקים הפועלים בישראל, לקידום יציבות המערכת הבנקאית ולשמירה על זכויות הצרכנים הפיננסיים.

## חיים אישיים
חחיאשוילי מתגורר בירושלים, נשוי ואב לארבעה.

## קישורים חיצוניים
* 
* 
* 

קטגוריה:עובדי בנק ישראל
קטגוריה:כלכלנים ישראלים
קטגוריה:בוגרי האוניברסיטה העברית בירושלים
קטגוריה:המפקחים על הבנקים
קטגוריה:ישראלים שנולדו ב-1975
רצח מושלם

**רצח מושלם** (באנגלית: **A Perfect Murder**) הוא סרט מותחן פשע אמריקאי משנת 1998 בבימויו של אנדרו דייוויס, המבוסס על תסריט מאת פטריק סמית' קלי, המהווה עיבוד מחודש לסרטו של אלפרד היצ'קוק מ-1954, "אליבי" (Dial M for Murder). הסרט מציג את סיפורו של סטיבן טיילור, מגולם על ידי מייקל דאגלס, איש עסקים מצליח המגלה כי אשתו, אמילי בראדפורד טיילור (גווינת' פאלטרו), מנהלת רומן עם האמן דייוויד שו (ויגו מורטנסן). העלילה מסתבכת כאשר סטיבן מתכנן תוכנית מורכבת לרצח אשתו, אך הדברים אינם מתנהלים כמתוכנן. הסרט הופק בתקציב של כ-55 מיליון דולר והכניס כ-128 מיליון דולר ברחבי העולם.

## תקציר עלילה
סטיבן טיילור הוא איש עסקים עשיר ומצליח בוול סטריט, הנשוי לאמילי, אישה צעירה ויפה העובדת כמתורגמנית באו"ם. כאשר סטיבן מגלה שאמילי מנהלת רומן עם האמן דייוויד שו, הוא מחליט לנצל את המצב לטובתו. סטיבן מציע לדייוויד סכום כסף משמעותי כדי שירצח את אמילי, במטרה לרשת את הונה. התוכנית נראית מושלמת, אך כאשר הדברים יוצאים משליטה, מתפתחת שרשרת אירועים בלתי צפויה המאיימת לחשוף את האמת.

## צוות השחקנים הראשי
* **[[מייקל דאגלס]]** – סטיבן טיילור, איש עסקים עשיר ומניפולטיבי.
* **[[גווינת' פלטרו]]** – אמילי בראדפורד טיילור, אשתו של סטיבן, מתורגמנית באו"ם.
* **[[ויגו מורטנסן]]** – דייוויד שו, אמן ואהובה של אמילי.
* **[[דייוויד סושה]]** – מוחמד קאראמן, בלש החוקר את הפרשה.

## ביקורות
סטיבן הולדן מהניו יורק טיימס כינה אותו "עיבוד מתוחכם ומדויק למחזה של פרדריק נוט".

אוון גליברמן מהאנטרטיינמנט ויקלי העיר: "ראיתי מותחנים גרועים הרבה יותר מ’רצח מושלם’, אבל הסרט הזה בסופו של דבר יותר מקצועי מאשר מהנה. כל מה שנשאר ממנו הוא צבע הכסף."ריטה קמבלי מהוושינגטון פוסט ציינה: "הבעיה היא שפשוט לא אכפת לנו יותר מדי מהבלונדינית המיליונרית שבוגדת בבעלה, שנראית די מסוגלת להסתדר בעצמה. לא אכפת לנו גם מבעלה או מהמאהב שלה. הדמות המרתקת ביותר בסיפור, בלש אמריקאי-ערבי (השחקן הבריטי המצוין דייוויד סושה), הופכת לדמות משנה. ובכל זאת, כמו ג'ון וויליאמס בסרט של היצ'קוק, סושה מבצע את הפשע האמין היחיד בסרט: הוא גונב את ההצגה."

פול קלינטון מ-CNN העיר: "הפקה זו מוצגת בסטייל... דאגלס הוא שחקן מצוין ומפיק מוכשר. עם זאת, הגיע הזמן שיפרוש מהתפקיד של גבר רומנטי לצד נשים בשנות העשרים לחייהן."

רוג'ר איברט, שנתן לסרט שלושה כוכבים מתוך ארבעה, כתב: "[הסרט] פועל כמו מכונה קטנה ומרושעת ששומרת אותנו מעורבים ומוטרדים; לא הפסקתי לשים לב לרגע".

לעומתו, ג'יימס בררדינלי כתב שהסרט "הצליח באופן בלתי מוסבר למחוק כמעט כל דבר שהיה ראוי באליבי, והשאיר אחריו שברי סרט מותחן כושל מהניינטיז".

לסרט רצח מושלם דירוג של 54% "רקוב" באתר Rotten Tomatoes מ-56 ביקורות. הקונצנזוס באתר קובע: "מותחן חלקלק שמסתמך יותר מדי על הפתעות כדי ליצור מתח".

לסרט גם ציון של 50/100, בהתבסס על 22 ביקורות ("ביקורות מעורבות או ממוצעות") באתר Metacritic.

## קישורים חיצוניים

## הערות שוליים

קטגוריה:סרטי האחים וורנר
קטגוריה:סרטי 1998
קטגוריה:סרטי אנדרו דייוויס
עונת 2025/2026 בליגת העל ההולנדית

**עונת 2025/2026** (בהולנדית: **Eredivisie-seizoen 2025/2026**) היא העונה ה-70 של ליגת העל ההולנדית בכדורגל, שהיא הליגה ההולנדית הבכירה, העונה החלה ב-8 באוגוסט 2025 וצפויה להסתיים ב-17 במאי 2026.

## מבנה
הליגה כוללת 18 קבוצות שישחקו ביניהן במשך 2 סיבובים בני 17 משחקים כל אחד – 34 מחזורים בסה"כ. בסיומם הראשונה זוכה באליפות והקבוצות במקומות 17 ו-18 יורדות לליגת המשנה. הקבוצה שתסיים במקום ה-16 תתמודד בפלייאוף ירידה בשיטת פיינל פור כנגד הקבוצות שיעפילו מפלייאוף ליגת המשנה. על ניצחון מוענקות 3 נקודות, על תיקו נקודה אחת ועל הפסד לא מוענקות נקודות.

## קבוצות ואצטדיונים
מתוך 18 הקבוצות שמשתתפות בעונה זו, 15 המשיכו מעונת 2024/2025. אליהן הצטרפו פולנדם, אקסלסיור רוטרדם שהבטיחו את שני המקומות הראשונים בליגה השנייה. טלסטאר שסיימה במקום ה-7 בליגה השנייה העפילה דרך הפלייאוף לאחר שניצחה בגמר בסיכום שני משחקים את וילם II שסיימה את עונת 2024/2025 במקום ה-16 בליגה הבכירה.
### הקבוצות

## טבלת הליגה
מעודכן ל-22 במרץ 2026

## פלייאוף
### פלייאוף על הכרטיס לסיבוב המוקדמות השני של הקונפרנס ליג
#### חצי הגמר

#### גמר

### פלייאוף הירידה
אל הפלייאוף יעפילו 3 קבוצות שיעברו את שלב הפלייאוף העליון של ליגת המשנה והקבוצה שתסיים במקום ה-16 בליגת העל לטורניר בשיטת פיינל פור בית וחוץ כאשר המנצחת תשחק בעונת 2026/2027 בליגת הבכירה.

### חצי גמר

#### גמר

## סטטיסטיקות
### מלך השערים
מעודכן ל-22 במרץ 2026

### מלך הבישולים
מעודכן ל-22 במרץ 2026

## הערות שוליים

קטגוריה:תחרויות כדורגל ב-2025
קטגוריה:תחרויות כדורגל ב-2026
קטגוריה:עונות בליגת העל ההולנדית
קטגוריה:2025 בהולנד
קטגוריה:2026 בהולנד
איגוד המבקרים הקולנועיים באינטרנט

**איגוד המבקרים הקולנועיים באינטרנט** (באנגלית: **Online Film Critics Society**, ובראשי תיבות: **OFCS**) הוא איגוד מקצועי בין-לאומי של עיתונאים, היסטוריונים וחוקרי קולנוע, המפרסמים את עבודותיהם באינטרנט. הארגון נוסד בינואר 1997 על ידי הארווי ס. קארטן מבקר קולנוע שגילה כי חברות בחוג מבקרי הקולנוע של ניו יורק הייתה פתוחה אך ורק לעיתונאים הפועלים בכתבי עת ועיתונות מודפסת.

מבקרים קולנועיים באינטרנט נתקלו לרוב בקשיים בהשגת הכרה מקצועית, ואחת ממטרות האיגוד היא להעניק הכרה מקצועית למבקרים הפוריים והמוערכים ביותר בתחום זה.

מאז הקמתו בשנת 1997, מעניק האיגוד מדי שנה פרסים לקולנוע, בכתריסר קטגוריות שונות. פרסים אלה זוכים להתייחסות גם במדיה המודפסת המסורתית, דוגמת וראייטי והוליווד ריפורטר, ונכללים לעיתים בתחזיות לזוכי פרס האוסקר.

## חברות
המבקשים להתקבל כחברים באיגוד נדרשים לעמוד בתנאים מוגדרים: המבקרים אינם יכולים להיות מקושרים עיקרית למדיה מודפסת, רדיו או טלוויזיה – תנאי המבדיל את האיגוד מגופים כמו איגוד העיתונאים הזרים בהוליווד (HFPA), האחראי על הענקת פרס גלובוס הזהב. על המועמדים לפרסם לפחות 100 ביקורות קולנוע לאורך תקופה של שנתיים לפחות, ולעבור תהליך בחינה על ידי עמיתים, שמטרתו לוודא את איכות עבודתם.

על פי האיגוד, מתוך מאות בקשות חברות שמתקבלות, רק "מספר זעום" מתקבל. נכון לינואר 2020, היו באיגוד 284 חברים ברחבי העולם.

בין אתרי האינטרנט שכותביהם משתייכים לאיגוד ניתן למנות את Apollo Movie Guide, DVDTalk, eFilmCritic.com, The Moving Arts Film Journal, FilmCritic.com (כיום סגור), FilmFocus, Film Threat, IMDb וסלנט.

## קישורים חיצוניים
* 

## הערות שוליים

קטגוריה:ארצות הברית: פרסים קולנועיים
קטגוריה:מבקרי אמנות
קטגוריה:ארגונים
ליעם חכמון

**ליעם חכמון** (נולד ב-9 במאי 1998) הוא זמר, ראפר ופזמונאי ישראלי.

## ביוגרפיה
חכמון נולד וגדל בזכרון יעקב. הוא החל את דרכו המוזיקלית לאחר פרישה מלימודי אדריכלות נוף במכללת שנקר, מתוך רצון להתמקד בקריירה מוזיקלית. את המעבר למוזיקה הוא הגדיר כבחירה בחיים של אמת ואומנות, תוך ויתור על "תוכנית ב'" של קריירה מסורתית.

בנובמבר 2019 הוציא את מיני-אלבום הבכורה שלו, "מידת שפיות". במאי 2021 הוציא לאור את אלבום הבכורה שלו, "שיחות עם אלוהים" שהופק על ידי הראפר והמפיק המוזיקלי צוקוש וזכה לתשומת לב ראשונית בסצנת ההיפ הופ הישראלית. באוקטובר 2022 הוציא לאור את אלבומו השני "אל תפרוש", שהופק ע״י הראפר והמפיק המוזיקלי דודא.

אלבומו השלישי, "עכשיו תורך", יצא בנובמבר 2024 וזכה להערכה על השילוב שבין תכנים אישיים ולאומיים. האלבום נכתב והופק יחד עם המוזיקאי דין אלבז, בעקבות פגישה מקרית בשבעה על רב-סרן רועי צ'אפל – חבר ילדות שנהרג בטבח שבעה באוקטובר. המפגש המחודש הוביל לתהליך יצירה משותף של אלבום שלם. באלבום התארחו אומנים כגון עטר מיינר, אסי ישראלוף ועוד. מהאלבום זכה להצלחה השיר בלילות בהשתתפות עטר מיינר, שנכלל בפסקול הסרט לשחרר את שולי סאן של שלישיית מה קשור. בדצמבר של אותה השנה, השתתף חכמון במיני-אלבום של מיינר, "גיבורים", בשיר "פינה לאהוב" לצד הזמרת נופר סלמאן.

ב־29 באוקטובר 2025, הוציא את הסינגל "פוצי מוצי".

ב-17 בפברואר 2026, הוציא ליעם את אלבומו הרביעי, "בכל מקום". באלבום מתארחים עטר מיינר, ג'ירפות ופלד.

בתיאור של השיר "בכל מקום" ביוטיוב, נרשם: "מוקדש לפרוייקט המופת של אלון קמינר  ׳בכל מקום׳ הפרוייקט מנגיש, חושף ומביא לפרונט את הגיבורים שנפצעו בגוף ובנפש במלחמה ומציג את ההתמודדות היום יומית שלהם והקבלה שלהם בציבור הישראלי בצורה מעוררת השראה".

## סגנון מוזיקלי
חכמון משלב ביצירתו בין ראפ לשירה, ומגדיר את עצמו כאמן שאינו מוגבל לז'אנר מסוים, אך סגנונו משלב בין ראפ, R&B ומוזיקה ים תיכונית.

## דיסקוגרפיה
### אלבומים
* 2021: שיחות עם אלוהים
* 2022: אל תפרוש
* 2024: עכשיו תורך
* 2026: בכל מקום
### מיני-אלבומים
* 2019: מידת שפיות

## קישורים חיצוניים

* 

## הערות שוליים

קטגוריה:זמרים ישראלים
קטגוריה:ראפרים ישראלים
קטגוריה:פזמונאים ישראלים
קטגוריה:זכרון יעקב: אישים
קטגוריה:ישראלים שנולדו ב-1998
בואו נדבר על זה פעם שנייה

**בואו נדבר על זה פעם שנייה** (באנגלית: ***Analyze That***) הוא סרט קומדיה אמריקאי משנת 2002 בבימויו של הארולד ראמיס, המבוסס על תסריט מאת פיטר סטיינפלד, הרולד ראמיס ופיטר טולאן. הסרט מהווה המשך לסרט "בואו נדבר על זה" משנת 1999. בתפקידים הראשיים מככבים רוברט דה נירו כבוס המאפיה פול ויטי, ובילי קריסטל כד"ר בן סובל, הפסיכיאטר שלו. שחקנים נוספים כוללים את ליסה קודרו, ג'ו ויטרלי וקתי מוריארטי. הסרט עוקב אחר ויטי, המשתחרר מהכלא ונכנס להשגחתו של ד"ר סובל, בניסיון להשתלב בחברה ולהימנע מחזרה לפשע. הסרט הכניס כ-55 מיליון דולר ברחבי העולם מול תקציב הפקה של 60 מיליון דולר.

## תקציר עלילה
פול ויטי, בוס מאפיה ידוע, משתחרר מהכלא לאחר שהעמיד פני חולה נפש. הוא מועבר להשגחתו של הפסיכיאטר שלו, ד"ר בן סובל, שמנסה לעזור לו להשתלב בחיים נורמטיביים. ויטי מנסה למצוא עבודה חוקית, כולל ניסיון כיועץ לסדרת טלוויזיה על המאפיה, אך מוצא את עצמו נמשך מחדש לעולם הפשע בשל נסיבות בלתי צפויות.

## צוות השחקנים הראשי
* **[[רוברט דה נירו]]** – פול ויטי, בוס מאפיה כריזמטי.
* **[[בילי קריסטל]]** – ד"ר בן סובל, פסיכיאטר ניו-יורקי.
* **[[ליסה קודרו]]** – לורה סובל, אשתו של בן.
* **[[ג'ו ויטרלי]]** – ג'לי, שומר הראש הנאמן של ויטי.
* **[[קת'י מוריארטי]]** – פאטי לופרסטי, יריבתו של ויטי בעולם הפשע.

## ביקורות
הסרט "בואו נדבר על זה פעם שנייה" זכה לביקורות מעורבות עד שליליות. באתר Rotten Tomatoes, הסרט קיבל ציון של 27% על סמך 151 ביקורות, עם דירוג ממוצע של 4.8 מתוך 10. הקונצנזוס של האתר מציין: "הסרט חסר את הרעננות וההומור של קודמו". באתר Metacritic, הסרט קיבל ציון ממוצע של 37 מתוך 100, המבוסס על 34 ביקורות, המעיד על "ביקורות לא חיוביות בדרך כלל". מבקרים ציינו כי הסרט לא מצליח לשחזר את הקסם של הסרט הראשון, וההומור בו מרגיש מאולץ.

## קישורים חיצוניים

קטגוריה:סרטי האחים וורנר
קטגוריה:סרטים שצולמו בניו ג'רזי
קטגוריה:ניו יורק בקולנוע
קטגוריה:פסיכולוגיה בקולנוע
קטגוריה:סרטי המשך אמריקאיים
קטגוריה:סרטי 2002
ראובן עפרון

**ראובן עזרא עפרון** (12 באפריל 1911 – 22 בנובמבר 1993) היה עורך דין ליטאי-אמריקאי ששירת בסוכנות הביון המרכזית (CIA).

## ביוגרפיה
עפרון נולד בשם **רובליס עזרא אפרונאס** בסימנאס, ליטא ב-1911, בן לאברום (1882–1918) ולשורה מירל (לבית ביאלוצקי; 1888–1941) ואחיו הבכור של אירווינג (1912–1996). אביו נפטר מדלקת ריאות בילדותו של ראובן.

עפרון למד בגימנסיה היהודית בעיר, ולאחר מכן השלים לימודי משפטים באוניברסיטת ויטאוטאס הגדול, ועסק בעריכת דין במשך חמש שנים בעיר קובנה.

באפריל 1939 עלה עפרון על ספינה בהוואנה, קובה, שעשתה את דרכה למיאמי, פלורידה. אחיו, ארווינג, הגיע לפניו לקליבלנד, עבד אצל קרובי משפחתם, חזר לליטא, והצליח להימלט שוב לארצות הברית לפני פרוץ מלחמת העולם. אימם של השניים נספתה בשואה, עם שניים מאחיה.

עפרון דיבר שש שפות – אנגלית, רוסית, ליטאית, עברית, יידיש וגרמנית, ובזכות ידיעותיו התגייס בפברואר 1943, במהלך מלחמת העולם השנייה, כמתורגמן בחיל האוויר האמריקאי, והשתחרר בדרגת לוטננט קולונל. ב-1943 קיבל אזרחות אמריקאית, ובאותה שנה סיים מחדש לימודי תואר ראשון בבית הספר למשפטים באטלנטה . בפברואר 1955 השלים תואר שני במשפט השוואתי באוניברסיטת ג'ורג' וושינגטון ודוקטורט ביחסים בין-לאומיים באוניברסיטת וינה. המחקר שלו התמקד בתהליכים המוקדמים ליצירת האיחוד האירופאי, ובמהלך שנות ה-50 וה-60 פרסם מאמרים בנושא.

## קריירה ב-CIA
לאחר תום מלחמת העולם השנייה הצטרף עפרון לסוכנות הביון המרכזית. שמו מוזכר לראשונה במברק שנשלח ל-CIA בשנת 1955, בעת שעפרון התלווה לסנאטור ריצ'רד ראסל הבן בביקור בברית המועצות (כיום אזרבייג'ן), שבו דיווחו השניים על "צלחות מעופפות שהמריאו במאונך" שראו במהלך נסיעתם ברכבת מחג'יקאבול . על פי המברק, שנחשף לציבור רק בשנת 2004, צוות הרכבת דרש מהנוסעים להוריד את וילונות החלונות ואסר עליהם לצפות בגופים המעופפים.

ב-1960, לאחר עריקתו של לי הארווי אוסוואלד לברית המועצות, הופקד עפרון על קריאת כל פריטי הדואר שנשלחו אל אוסוולד, כחלק מהמעקב של ה-CIA אחריו. המעקב נמשך גם לאחר שובו של אוסוולד לארצות הברית ב-1961, ועד לרצח קנדי. במהלך דיוני ועדת וורן לחקר ההתנקשות, שימש עפרון מתרגם מרוסית עבור מרינה, אלמנתו של אוסוולד, בעת חקירתה בפברואר 1964. מעורבותו של עפרון נשארה חסויה עד ליוני 2023, אז עלה שמו במסמכים שהותרו לפרסום על ידי ממשל ביידן.

## חיים אישיים
עפרון היה יהודי אורתודוקסי שומר מצוות. לאחר פרישתו מסוכנות המודיעין התגורר עפרון בוושינגטון והיה פעיל בקהילה היהודית בעיר. ב-28 במאי 1961 נשא לאישה את עדנה (לבית צימרמן). לשניים לא היו צאצאים.

בשנות ה-70 עלה לישראל והתגורר ברחוב קרן היסוד בירושלים, אך חזר כעבור כמה שנים לארצות הברית. במהלך שהותו בישראל פרסם מאמרים בכתב העת "דור לדור" של "The World Jewish Bible Society", וכן היה פעיל במאבק לעליית יהודי ברית המועצות, והרצה בקונגרסי המשפטנים היהודים ב-1973 וב-1978, בקריאה לשחרורם של נתן שרנסקי ואסירי ציון מהכלא הסובייטי.

בשנותיו האחרונות התגורר במיאמי ביץ' עם אשתו, ונפטר בגיל 82 בביתו.

## הערות שוליים

קטגוריה:יהודים שהיגרו מרוסיה לארצות הברית
קטגוריה:אנשי ה-CIA
קטגוריה:יהודים אמריקאים
קטגוריה:אמריקאים ממוצא ליטאי
קטגוריה:עורכי דין אמריקאים במאה ה-20
קטגוריה:עורכי דין יהודים ליטאים
קטגוריה:אמריקאים שנולדו ב-1911
קטגוריה:אמריקאים שנפטרו ב-1993
שודדות (סרט)

**שודדות** (באנגלית: **Bandidas**) הוא סרט קומדיה-מערבון משנת 2006 בבימוים של יואכים רונינג ואספן סנדברג, על פי תסריט מאת לוק בסון ורוברט מארק קיימן. הסרט הוא הפקה משותפת של צרפת, מקסיקו וארצות הברית. בתפקידים הראשיים מככבות סלמה הייק ופנלופה קרוז, המגלמות שתי נשים ממקסיקו של סוף המאה ה-19, המאחדות כוחות כדי להילחם באנשי בנק אמריקאי המנסים להשתלט על אדמות מקסיקניות. הסרט צולם במדינות דורנגו וסן לואיס פוטוסי במקסיקו. הסרט נחל כישלון קופתי כאשר תקציב ההפקה עמד על כ-35 מיליון דולר, והכנסותיו העולמיות הסתכמו בכ-19.3 מיליון דולר.

## תקציר עלילה
במקסיקו של שנת 1880, מריה אלברז (פנלופה קרוז) היא בתו של איכר עני, וסרה סנדובל (סלמה הייק) היא בתו של בנקאי עשיר ומשכיל. כאשר טיילר ג'קסון (דוויט יואקם), נציג בנק אמריקאי, מגיע למקסיקו במטרה להשתלט על אדמות חקלאיות לצורך בניית מסילת רכבת, הוא אינו מהסס להשתמש באמצעים אלימים, כולל רצח. אביה של מריה נפצע ואביה של סרה נרצח. מריה וסרה, למרות ההבדלים ביניהן, מחליטות לשתף פעולה כדי לנקום בג'קסון ובבנק שהוא מייצג. הן פונות לביל באק (סם שפרד), שודד בנקים לשעבר, שמלמד אותן את רזי המקצוע. במהלך מסען, הן חוטפות את קוונטין קוק (סטיב זאן), בלש אמריקאי שנשלח ללכוד אותן, ומשכנעות אותו להצטרף למאבקן.

## צוות השחקנים הראשי
* **[[סלמה הייק]]** – סרה סנדובל, בתו של בנקאי עשיר ומשכיל.
* **[[פנלופה קרוז]]** – מריה אלברז, בתו של איכר עני.
* **[[סטיב זאן]]** – קוונטין קוק, בלש אמריקאי שנשלח ללכוד את השודדות.
* **[[דווייט יואקם]]** – טיילר ג'קסון, נציג בנק אמריקאי חסר רחמים.
* **[[סם שפרד]]** – ביל באק, שודד בנקים לשעבר המשמש כמנטור למריה וסרה.

## ביקורות
הסרט "שודדות " קיבל ביקורות מעורבות. באתר Rotten Tomatoes, הסרט זכה לציון של 56% על סמך 16 ביקורות, עם דירוג ממוצע של 5.5 מתוך 10. באתר Metacritic, הסרט קיבל ציון ממוצע של 51 מתוך 100, המבוסס על 9 ביקורות, המעיד על "ביקורות מעורבות או ממוצעות". מבקרים ציינו כי הסרט מציע בידור קליל עם כימיה טובה בין הייק לקרוז, אך העלילה צפויה וההומור לעיתים מאולץ.

## קישורים חיצוניים

## הערות שוליים

קטגוריה:סרטי קומדיה אמריקאיים
קטגוריה:סרטי 2006
קטגוריה:סרטים שהיו כישלון קופתי
קטגוריה:מערבונים
קטגוריה:סרטי יואקים רונינג
ויליאם הרטמן

**ויליאם הרטמן** (באנגלית: **William J. Hartman**) הוא קצין בדימוס בדרגת לוטננט גנרל בצבא ארצות הברית. כיהן כממלא מקום מפקד פיקוד הסייבר של ארצות הברית, ממלא מקום מנהל הסוכנות לביטחון לאומי וממלא מקום ראש שירות הביטחון המרכזי (CSS) מ־3 באפריל 2025 ועד מרץ 2026. הוא כיהן כסגן מפקד פיקוד הסייבר מינואר 2024 ועמד בראש כוח המשימה הלאומי לסייבר (Cyber National Mission Force) מאוגוסט 2019 עד ינואר 2024.

## קריירה צבאית
שירת כקצין מודיעין ברגימנט הריינג'רס ה-75.

ב-2024 קודם לדרגת לוטננט גנרל ומונה לתפקיד סגן מפקד פיקוד הסייבר של ארצות הברית.

ב־3 באפריל 2025, טימותי יו, מנהל הסוכנות לביטחון לאומי (NSA), הודח מתפקידו, והרטמן הוגדר כממלא מקומו.

## קישורים חיצוניים

*הופעותיו באתר C-SPAN
## הערות שוליים

קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:גנרלים בצבא ארצות הברית
וייץ (מחוז)

**וייץ** (בגרמנית: **Weiz**) הוא מחוז במזרח מדינת שטיריה שבאוסטריה.

במחוז 31 ערים ועיירות:

## קישורים חיצוניים

* 

קטגוריה:שטיריה: מחוזות
הביאו לי את ראשו של נסיך החלומות

"**הביאו לי את ראשו של נסיך החלומות**" הוא רומן פנטזיה משנת 1991, מאת סופרי המדע הבדיוני האמריקאים רוג'ר זילאזני ורוברט שקלי.
הספר הוא הראשון בטרילוגיה על הרפתקאותיו של השד הצעיר והג'ינג'י עזי אלבוב. שני הספרים הבאים בסדרה הם "אם בתחילה לא תצליח" (1993) ו"מהתלה לא קלה" (1995).

הספר יצא לאור בעברית בשנת 1994, בהוצאת "עם עובד", בתרגומה של דורית לנדס.

## תקציר העלילה
בכל אלף שנה מתנהלת תחרות גדולה בין כוחות הטוב לכוחות הרע. תחרות הקובעת את השתלשלות העניינים במילניום הקרוב.
בצד הרוע, השד ואמן החבלה, עזי אלבוב, ובצד הטוב נמצא המלאך בבריאל. התחרות היא מבחן לטבע האנושי ולובשת צורה של אגדה הכוללת שני בני אדם, נסיך ונסיכה. הבחירות של עזי ובבריאל, יקבעו מי יהיה המנצח בתחרות וישלוט בעולם באלף הבא.

## לקריאה נוספת
* רוברט שקלי ורוג'ר זילאזני, **הביאו לי את ראשו של נסיך החלומות**, הוצאת עם עובד, תרגום: דורית לנדס, **1994**
* רוברט שקלי ורוג'ר זילאזני, **אם בתחילה לא תצליח**, הוצאת עם עובד, תרגום: דורית לנדס, **1995**
* רוברט שקלי ורוג'ר זילאזני, **מהתלה לא קלה**, הוצאת עם עובד, תרגום: דורית לנדס, **1996**

## קישורים חיצוניים
* "הביאו לי את ראשו של נסיך החלומות", באתר הספרייה הלאומית
* 
* "הביאו לי את ראשו של נסיך החלומות", במסד הנתונים לספרות ספקולטיבית ומד"ב ISFDB **(באנגלית)**

## הערות שוליים

קטגוריה:ספרי פנטזיה
קטגוריה:ספרי רוג'ר זילאזני
קטגוריה:ספרי הוצאת עם עובד: פנטזיה
גשר שהארה

מטבע תימני של 10 ריאל עליו הוטבע ציור של הגשר|שמאל|ממוזער|250px
**גשר שהארה** (בערבית: **جسر شهارة**) (קרוי גם "גשר האנחות") הוא גשר הולכי רגל עתיק שנבנה ב כדי לחבר שני כפרים במחוז עמראן שבתימן המופרדים על ידי נקיק עמוק.

הגשר נמצא בשימוש מזה 300 שנה ועדין בשימוש בימינו.

## ההיסטוריה והמבנה של הגשר
הגשר נבנה ב באזור הררי כ-150 ק"מ מצפון לצנעא והוא עובר בגובה של כ-90 מטר מעל נקיק שבקרקעיתו זורמים מים. אורך הגשר 20 מטר ורוחבו שלושה מטר (רוחב המאפשר מעבר בו זמנית של שתי פרדות משא). הגשר נבנה מאבני גיר מסותתות ונועד לשרת את הכפר הגדול שהארה  שנמצא מדרום לו. כפר זה קיים כבר מהאלף הראשונה לספירה והקמתו משויכת לתקופת המלך אבו כרב אסעד כשהגשר נקרא על שמו.

הגשר תוכנן ונבנה על ידי סאהאל אל-ימן (Sahal Al-Yaman) ונועד לחבר את הר "ג'בל אל אמיר" (Jebel Al Amir) עם הר "ג'בל פאיש" (Jebel Feesh). קיימות מספר גרסאות לגבי השיטה בה נבנה הגשר כשהרווחת היא שתחילה נבנו מספר גשרים קטנים ועליהם נבנה הגשר הגדול.

סביבת הגשר הררית מאוד והגשר נבנה בגובה של כ-2,500 מטר מעל פני הים. הגשר נמצא במפלס הנמוך מהכפר שהארה לכן נבנה גרם מדרגות היורד מהכפר אל הגשר. בצידו הצפוני של הגשר נבנה גרם מדרגות נוסף העולה לפסגת ההר שממול.

האימפריה העות'מאנית שלטה באזור בין המאה ה-16 ל ונסוגה והגשר נבנה כך שבמקרה של פלישה חוזרת של העות'מאנים ניתן יהיה להרוס אותו תוך זמן קצר כדי לעצור את התקדמות האויב.

החל מהמאה ה-20 הפך הגשר ליעד פופולרי למטיילים הרפתקנים אך פרוץ מלחמת האזרחים במדינה ב-2014 צמצם את היקף הטיילים שמגיעים לגשר.

## הנצחה
* ב-2008 הונצח הגשר על גבי מטבע של 10 ריאל.

## קישורים חיצוניים

* גשר שהארה, באתר structurae.net
* גשר שהארה, באתר scenetraveller.com
* גשר שהארה, בקבוצת Archeology Aesthetic בפייסבוק, 15 בינואר 2024
* גשר שהארה, באתר ancient-origins.net
* גשר שהארה, באתר yementourism.com
* שהארה וגשר שהארה, באתר medium.com

## ביאורים

קטגוריה:תימן: מבנים
קטגוריה:תימן: גשרים
צ'ארלי מורדכי

**צ'ארלי מורדכי** (באנגלית: ***Mortdecai***) הוא סרט קומדיה-פעולה אמריקאי משנת 2015 בבימויו של דייוויד קפ, המבוסס על הרומן "Don't Point that Thing at Me" מאת קיריל בונפיגליולי. בסרט מככב ג'וני דפ בתפקיד צ'ארלי מורדכי, סוחר אמנות אריסטוקרטי ומרמה, היוצא למסע בין-לאומי כדי לאתר ציור גנוב המכיל קוד לחשבון בנק מלא בזהב נאצי. לצדו מופיעים גווינת' פאלטרו בתפקיד ג'והאנה, אשתו של מורדכי; יואן מקגרגור כאליסטר מרטלנד, חוקר משטרה; פול בטאני כג'וק סטרפ, משרתו הנאמן של מורדכי; אוליביה מאן כג'ורג'ינה קראמפ; וג'ף גולדבלום כמילטון קראמפ. הסרט צולם באנגליה, בעיקר בלונדון ובאזורי גריניץ' וסאות' קנזינגטון. תקציב ההפקה עמד על כ-60 מיליון דולר, והכנסותיו העולמיות הסתכמו בכ-47.3 מיליון דולר.

## תקציר עלילה
צ'ארלי מורדכי, סוחר אמנות אריסטוקרטי ומרמה, מתמודד עם חובות כבדים. כאשר ציור של גויה נגנב, הבלש אליסטר מרטלנד מבקש את עזרתו של מורדכי באיתור היצירה, מתוך אמונה שהציור מכיל קוד לחשבון בנק אבוד המלא בזהב נאצי. מורדכי, יחד עם משרתו הנאמן ג'וק, יוצא למסע בין-לאומי כדי למצוא את הציור, תוך שהוא מתמודד עם טרוריסטים בין-לאומיים, המאפיה הרוסית ו-MI5 הבריטי.

## צוות השחקנים הראשי
* **[[ג'וני דפ]]** – צ'ארלי מורדכי, סוחר אמנות אריסטוקרטי ומרמה.
* **[[גווינת' פלטרו]]** – ג'והאנה מורדכי, אשתו של צ'ארלי.
* **[[יואן מקגרגור]]** – אליסטר מרטלנד, חוקר משטרה ומכר ותיק של ג'והאנה.
* **[[פול בטאני]]** – ג'וק סטרפ, משרתו הנאמן של מורדכי.
* **[[אוליביה מאן]] –** ג'ורג'ינה קראמפ, בתו של מילטון קראמפ.
* **[[ג'ף גולדבלום]]** – מילטון קראמפ, אספן אמנות עשיר.

## ביקורות
הסרט "צ'ארלי מורדכי" זכה לביקורות שליליות ברובן. באתר Rotten Tomatoes, הסרט קיבל ציון של 12% על סמך 97 ביקורות, עם דירוג ממוצע של 3.4 מתוך 10. הקונצנזוס של האתר מציין: "סרט חסר חן ואינו מצחיק, 'מורדכי' מהווה נקודת שפל מדאיגה בקריירה שלאחר 'שודדי הקאריביים' של ג'וני דפ". באתר Metacritic, הסרט קיבל ציון ממוצע של 27 מתוך 100, המבוסס על 21 ביקורות, המעיד על "ביקורות שליליות בדרך כלל". מבקרים ציינו כי הסרט אינו מצליח להצחיק, וההומור בו מרגיש מאולץ. לדוגמה, רובי קולין מה"דיילי טלגרף" כתב: "קשה לחשוב על דרך שבה הצפייה בסרט החדש של ג'וני דפ יכולה להיות גרועה יותר, אלא אם כן תחזור הביתה ותמצא שדפ עצמו הצית את ביתך".

## קישורים חיצוניים

## הערות שוליים

קטגוריה:סרטים שצולמו בלוס אנג'לס
קטגוריה:מוסקבה בקולנוע
קטגוריה:לוס אנג'לס בקולנוע
קטגוריה:לונדון בקולנוע
קטגוריה:סרטים המבוססים על רומנים בריטיים
קטגוריה:סרטי 2015
לוגאן לאקי

**לוגאן לאקי** (באנגלית: **Logan Lucky**) הוא סרט קומדיה-פשע אמריקאי משנת 2017 בבימויו של סטיבן סודרברג, המבוסס על תסריט מאת ג'יימס ואן. הסרט מסמן את חזרתו של סודרברג לבימוי לאחר פרישתו הזמנית מהקולנוע. בתפקידים הראשיים מככבים צ'נינג טייטום, אדם דרייבר, ריילי קיוף, דניאל קרייג, סת' מקפרלן, קייטי הולמס, הילרי סוונק, קתרין ווטרסטון וסבסטיאן סטן. הסרט עוקב אחר שני אחים המנסים לבצע שוד במהלך מרוץ נאסקאר בצפון קרוליינה.

## תקציר עלילה
ג'ימי לוגאן (צ'נינג טייטום) הוא עובד בניין המפוטר מעבודתו בשל פציעה ישנה. הוא משתף פעולה עם אחיו קלייד (אדם דרייבר), ברמן שאיבד את ידו במלחמת עיראק, ועם אחותם מליי (ריילי קיוף) כדי לבצע שוד במהלך מרוץ הנאסקאר "קוקה-קולה 600" המתקיים במסלול המרוצים של שארלוט. כדי לבצע את השוד, הם מגייסים את ג'ו באנג (דניאל קרייג), מומחה לפריצת כספות, הנמצא בכלא, ומתכננים תוכנית מורכבת לשחרורו הזמני ולהחזרתו מבלי שיבחינו בהיעדרו.

## צוות השחקנים הראשי

* **[[צ'נינג טייטום]]** – ג'ימי לוגאן, עובד בניין לשעבר המתכנן את השוד.
* **[[אדם דרייבר]]** – קלייד לוגאן, אחיו של ג'ימי, ברמן שאיבד את ידו במלחמה.
* **[[ריילי קיוף]]** – מליי לוגאן, אחותם של ג'ימי וקלייד, נהגת מוכשרת.
* **[[דניאל קרייג]]** – ג'ו באנג, אסיר ומומחה לפריצת כספות.
* **[[קייטי הולמס]]** – בובי ג'ו צ'פמן, גרושתו של ג'ימי.
* **[[סת' מקפרלן]]** – מקס צ'ילבליין, יזם בריטי ואויבם של האחים לוגאן.
* **[[הילרי סוונק]]** – שרה גרייסון, סוכנת FBI החוקרת את השוד.
* **[[קתרין ווטרסטון]]** – סילביה האריסון, מכרה ותיקה של ג'ימי.
* **[[סבסטיאן סטן]]** – דייטון וייט, נהג מרוצים מקצועי.

## ביקורות
הסרט "לוגאן לאקי" זכה לביקורות חיוביות. באתר Rotten Tomatoes, הסרט מחזיק בציון של 92% המבוסס על 282 ביקורות, עם דירוג ממוצע של 7.5 מתוך 10. הקונצנזוס של האתר מציין: "כיף עתיר אדרנלין שמורכב בצורה חכמה מבלי להתאמץ. 'לוגאן לאקי' מסמן את סיומה המבורך של פרישתו של סטיבן סודרברג – ומוכיח שהוא לא איבד את יכולתו לבדר".  באתר Metacritic, הסרט קיבל ציון ממוצע של 78 מתוך 100, המבוסס על 51 ביקורות, המעיד על "ביקורות חיוביות בדרך כלל".

הסרט הוקרן בבכורה ב-9 באוגוסט 2017 בנוקסוויל, טנסי, ויצא לאקרנים בארצות הברית ב-18 באוגוסט 2017 על ידי חברת Bleecker Street.

## קישורים חיצוניים
* 

קטגוריה:סרטי 2017
קטגוריה:סרטי קומדיה אמריקאיים
קטגוריה:סרטי פשע אמריקאיים
קטגוריה:סרטי סטיבן סודרברג